2019. gada 8. oktobrī Noteikumi Nr. 466

Rīgā (prot. Nr. 46 1. §)

**Grozījumi Ministru kabineta 2013. gada 26. novembra noteikumos Nr. 1354 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā"**

Izdoti saskaņā ar likuma

"Par Valsts ieņēmumu dienestu"

8. panta 3. punktu

Izdarīt Ministru kabineta 2013. gada 26. novembra noteikumos Nr. 1354 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" (Latvijas Vēstnesis, 2013, 233. nr.; 2016, 159. nr.; 2017, 158. nr.; 2019, 13. nr.) šādus grozījumus:

1. Aizstāt 32.4. un 32.9. apakšpunktā vārdus "valsts akciju sabiedrība "Privatizācijas aģentūra"" (attiecīgā locījumā) ar vārdiem "akciju sabiedrība "Publisko aktīvu pārvaldītājs Possessor"" (attiecīgā locījumā).

2. Papildināt noteikumus ar 32.2, 32.3, 32.4, 32.5, 32.6 un 32.7punktu šādā redakcijā:

"32.2 Valsts ieņēmumu dienests 15 dienu laikā pēc šo noteikumu 32.3., 32.5., 32.6., 32.8. un 32.9. apakšpunktā minētās valstij piekritīgās mantas pieņemšanas un uzskaitīšanas nosūta attiecīgajām valsts institūcijām uzaicinājumu bez maksas pārņemt valstij piekritīgo mantu. Uzaicinājumam pievieno dokumentus, uz kuru pamata valstij piekritīgā manta ņemta uzskaitē.

32.3 Valsts ieņēmumu dienests 15 dienu laikā pēc šo noteikumu 32.4. apakšpunktā minētās valstij piekritīgās mantas pieņemšanas un uzskaitīšanas nosūta attiecīgajai pašvaldībai informāciju lēmuma pieņemšanai.

32.4 Valsts ieņēmumu dienests 15 dienu laikā pēc atteikuma saņemšanas no attiecīgās pašvaldības, bet ne vēlāk kā 45 dienu laikā pēc piedāvājuma nosūtīšanas attiecīgajai pašvaldībai par šo noteikumu 32.4. apakšpunktā minētās valstij piekritīgās mantas pārņemšanu nosūta informāciju akciju sabiedrībai "Publisko aktīvu pārvaldītājs Possessor".

32.5 Pašvaldība 15 dienu laikā pēc lēmuma pieņemšanas par šo noteikumu 32.4. apakšpunktā minētās valstij piekritīgās mantas pārņemšanu nosūta attiecīgo informāciju Vides aizsardzības un reģionālās attīstības ministrijai un Valsts ieņēmumu dienestam. Vides aizsardzības un reģionālās attīstības ministrija sagatavo Ministru kabineta rīkojuma projektu par attiecīgā īpašuma nodošanu pašvaldībai, un vides aizsardzības un reģionālās attīstības ministrs noteiktā kārtībā to iesniedz izskatīšanai Ministru kabinetā.

32.6 Valsts ieņēmumu dienests 15 dienu laikā pēc informācijas saņemšanas par attiecīgu spēkā stājušos Ministru kabineta rīkojumu nosūta šo noteikumu 32.4. un 32.7. apakšpunktā minētajām institūcijām uzaicinājumu bez maksas pārņemt valstij piekritīgo mantu. Uzaicinājumam pievieno dokumentus, uz kuru pamata valstij piekritīgā manta ņemta uzskaitē.

32.7 Izdevumus, kas veidojas no brīža, kad manta piekrīt valstij, līdz brīdim, kad tā tiek nodota bez maksas, sedz:

32.71. attiecīgais valdītājs – ja attiecīgā pašvaldība nav pieņēmusi lēmumu vai atsakās pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.5., 32.6., 32.8. un 32.9. apakšpunktā minētajos gadījumos;

32.72. pārvaldītājs – šo noteikumu 32.3. apakšpunktā minētajā gadījumā;

32.73. attiecīgā pašvaldība – ja attiecīgā pašvaldība ir pieņēmusi lēmumu pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.7. apakšpunktā minētajā gadījumā."

Ministru prezidents A. K. Kariņš

Ekonomikas ministrs R. Nemiro